Eirene
Store norske leksikon,Religion og filosofi,Historiske religioner,Gresk religion
Eirene er en gudinne i gresk mytologi. Hun er en datter av Zevs og Themis. Eirene nevnes ofte som en av Horaene. På latin kalles hun Pax.
En særskilt kultus for Eirene ble innført i Athen ved freden med Sparta 371 fvt. På torget i Athen stod fra samme tid en bronsestatue av gudinnen, utført av Kefisodotos, Praxiteles' far. Den viste henne stående i lang, folderik drakt, støttet til et septer og med et barn, Plutos ('Rikdommen'), på armen. En antikk marmorkopi finnes i Glyptoteket i München. Les mer i Store norske leksikon gresk mytologi  gudinne  Horaene Oversikt over den greske antikkens historie